Številka: 110-67/2024

Datum: 11. 11. 2024

Cankarjev dom, kulturni in kongresni center, objavlja razpis za zaposlitev na delovnem mestu

**VZDRŽEVALEC OPERATER (J034068 STROKOVNI DELAVEC S POSEBNIMI ZNANJI IN SPOSOBNOSTMI IV)** na področju centralno-nadzornih sistemov, šifra 63 iz Kataloga delovnih mest Cankarjevega doma.

Delovno razmerje s polnim delovnim časom in 2-mesečnim poskusnim delom, bo sklenjeno za nedoločen čas.

**Naloge delovnega mesta so predvsem:**

* servisiranje in vzdrževanje protivlomnih in protipožarnih sistemov
* servisiranje in vzdrževanje komunikacijskih naprav in inštalacij
* izvajanje operativnega dela na procesnem računalniku
* izvajanje operaterskih nalog in ustreznih ukrepov alarmiranja in obveščanja v CNS
* sodelovanje pri tehničnih pripravah in vzdrževanju informacijskih sistemov
* druga podobna dela in aktivnosti po navodilu nadrejenega

**Pogoji, ki jih morajo kandidati izpolnjevati za zasedbo delovnega mesta:**

* srednja poklicna izobrazba, elektro ali druga ustrezna tehnična izobrazba
* najmanj 6 mesecev delovnih izkušenj
* srednja raven aktivnega znanja slovenščine
* osnovno znanje uporabe osebnega računalnika
* izpit iz varstva pri delu
* usposobljenosti za delo z napravami za nadzorne in varnostne sisteme

 Izpit iz varstva pri delu mora izbrani kandidat opraviti v šestih mesecih po nastopu dela.

***Delovne izkušnje*** *so delovna doba na delovnem mestu, za katero je zahtevana ista stopnja izobrazbe in čas pripravništva na isti stopnji izobrazbe ne glede na to, ali je bilo delovno razmerje sklenjeno oziroma pripravništvo opravljeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo.*

***Srednja raven aktivnega znanja slovenščine se dokazuje*** *z znanjem slovenščine, pridobljenim z zahtevano izobrazbo na slovenski šoli oz. z opravljenim preizkusom po izobraževalnem programu za poklicno ali triletno strokovno šolo ali po programu Slovenščina za tujce na visoki ravni.*

**Glede na zgoraj navedene pogoje morajo kandidati ob prijavi predložiti:**

* **življenjepis** ter **dokazila ali izjavo o izpolnjevanju zahtevanih pogojev,**
* **fotokopijo potrdila o doseženi izobrazbi.**

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem kandidatovega znanja, če bo ocenila, da je to potrebno.

Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana.

Izhodiščni plačni razred za razpisano delovno mesto po Aneksu h Kolektivni pogodbi za kulturne dejavnosti v Republiki Sloveniji (Uradni list RS, št. 136/22 z dne 25. 10. 2022): **19** z možnostjo napredovanj do deset plačnih razredov.

Pisne prijave s pripadajočimi prilogami oddajte **do vključno torka, 26. novembra 2024**:

* po pošti na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo

**ali**

* na e-naslov cd.vlozisce@cd-cc.si,

V prijavi nujno navedite delovno mesto, na katerega se prijavljate.

Kandidati bodo o izbiri pisno obveščeni v zakonsko določenem roku. Informacije T: 031 483936, Boštjan Koražija.

V objavi zapisani izrazi v moški spolni slovnični obliki so uporabljeni kot nevtralni za ženske in moške.